Volksparkstadion

Volksparkstadion – pagrindinis Hamburgo (Vokietija) stadionas. Iki 2001 m. stadionas buvo vadinamas Volksparkstadion, nuo 2001 iki 2007 m. – AOL Arena. Savo namų rungtynes čia žaidžia Hamburgo futbolo klubas „Hamburger SV“ ir amerikietiškojo futbolo klubas „Hamburg Sea Devils“. 

Stadionas talpina 57 274 žiūrovus (stovimos ir sėdimos vietos) arba 51 055 žiūrovus (tik sėdimos vietos, tarptautinėms rungtynėms). UEFA yra suteikusi stadionui 5 žvaigždučių įvertinimą, kuris suteikia teisę organizuoti UEFA Čempionų lygos bei UEFA taurės finalus. 2006 m. stadione buvo sužaistos penkerios XVIII pasaulio futbolo čempionato rungtynės.

Istorija 
Pirmasis stadionas šioje vietoje pastatytas dar 1925 m. ir pavadintas Bahrenfelder Stadion. 1951–1953 m. perstatytas ir pervadintas į Volksparkstadion. Naujai perstatytas stadionas talpino 75 000 žiūrovų. 1963 m. „Hamburger SV“ pateko į aukščiausiąją Vokietijos lygą ir persikėlė į šį stadioną.

1998 m. klubas nusprendė pasistatyti naują stadioną vietoje senojo Volksparkstadion.

Stadione buvo sužaistos trejos 1974 m. pasaulio futbolo čempionato rungtynės. 1988 m. Europos futbolo čempionate sužaistos vienerios pusfinalio rungtynės.

Nuo 2010 iki 2015 metų stadionas buvo vadinamas „Imtech Arena“. 2015 m. sausio 22 d. Klaus-Michael Kühne įsigijo teises į Hamburgo stadiono vardą. Jis vėl atgavo senąjį pavadinimą Volksparkstadion. Po to, kai Hamburger SV Vokietijos futbolo varžybose 2019–2020 m. „2. Bundesliga“ pirmenybėse vėl užėmė 4 vietą (antrus metus iš eilės), Klaus-Michael Kühne sutarties nepratęsė.

Nuorodos 
 Oficiali Hamburger SV klubo svetainė
 Vaizdai iš Imtech Arena

Išnašos 

Vokietijos futbolo stadionai
Hamburgas